Diari Oficial de la Generalitat Valenciana


Sumari del DOGV 4756, del 19-05-2004 (2004/4726)

Informació pública de les bases de la convocatòria de l'oposició per al proveïment en propietat d'una plaça de documentalista.
------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4726


Data del document
:   05-01-2004

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * professió de la informació
    * administració local
    * concurs administratiu

Informació pública de les bases de la convocatòria de l'oposició per al proveïment en propietat d'una plaça de documentalista. [2004/M4726]
  
En compliment de la Resolució número 135/2004, del vicepresident de l'Institut Municipal de Cultura, es publica la convocatòria de l'oposició per al proveïment en propietat d'una plaça de documentalista, d'acord amb les bases següents:
  
Primera. Objecte de la convocatòria
  
Es objecte de la present convocatòria el proveïment amb el caràcter de personal laboral fix, mitjançant el sistema selectiu d'oposició lliure, d'una plaça de documentalista, pertanyent a la plantilla laboral i inclosa en l'oferta pública d'ocupació de l'any 2004.
  
1.1. Publicitat de la convocatòria
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana, i es farà pública al tauler d'anuncis de l'Institut Municipal de Cultura. Se n'inserirà un extracte al Boletín Oficial del Estado.
  
Segona. Condicions dels aspirants
  
Per a prendre part en la present oposició és necessari:
  
2.1.1. En funció de la nacionalitat, podran participar en les proves:
  
a) Els espanyols.
  
b) Els nacionals d'un estat membre de la Unió Europea o nacionals de aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea.
  
També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen al seu càrrec.
  
Aquest últim benefici serà igualment d'aplicació a familiars de nacionals d'altres estats, quan així ho estiga previst en els tractats internacionals celebrats per la Comunitat Europea i ratificats per Espanya.
  
2.1.2. Tenir complits 18 anys.
  
2.1.3. Estar en possessió de títol universitari de grau mitjà o equivalent, com a mínim, o complir les condicions requerides per a obtenir-lo, en la data en què acabe el termini de presentació d'instàncies.
  
2.1.4. Tenir la capacitat física i psíquica suficient per al normal l'exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
Els aspirants que no tinguen la nacionalitat espanyola, no hauran d'estar sotmeses a sanció disciplinària o condemna penal que impedesca al seu estat l'accés a la funció pública.
  
2.1.6. No haver sigut separat, mitjançant expedient disciplinari del servici de qualsevol de les administracions públiques.
  
2.2. Estrangers. Acreditació de la nacionalitat i relació de parentiu.
  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst en l'apartat 2.1.1. b), paràgraf segon, el vincle de parentiu i, si escau, el fet de viure o estar a càrrec del nacional d'un estat membre de la Unió Europea amb el qual es tinga aquest vincle.
  
2.3. Equivalència de títols
  
En el cas de titulacions obtingudes en l'estranger, caldrà estar en possessió de la credencial que n'acredite l'homologació.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran d'estar degudament revalidats en la data de la fi del termini de presentació d'instàncies.
  
Tercera. Instàncies
  
3.1. Presentació d'instàncies.
  
Les instàncies en què se sol·licita prendre part en l'oposició, hauran de ser adreçades al president de l'Institut. Es presentaran al Registre General d'aquest, durant el termini de 20 dies naturals, comptador a partir de l'endemà de la publicació de l'extracte de la convocatòria en el Boletín Oficial del Estado.
  
Els opositors manifestaran en la instància que reuneixen tots i cadascun dels requisits que s'exigeixen en la base segona, referits a la data en què acabe el termini de presentació d'instàncies. Caldrà mantenir tals requisits al llarg de tot el procés selectiu, durant el qual, en qualsevol moment, podran ser requerits els interessats perquè se'ls efectuen les comprovacions oportunes.
  
Les instàncies també podran presentar-se en la forma que determina l'article 38.4, de la Llei de Règim Jurídic de les Administracions Públiques i del Procediment Administratiu Comú.
  
3.2. Minusvàlids
  
Els aspirants amb minusvalideses hauran de fer constar tal extrem en llur sol·licitud on expressaran la classe de discapacitat que els afecta així com si necessiten adaptació de temps i mitjans per a realitzar l'examen.
  
3.3. Taxes per drets d'examen.
  
En el moment de presentar la sol·licitud, s'hi adjuntarà resguard d'haver ingressat al tresor de l'Institut Municipal de Cultura la quantitat de 15 euros, en concepte de taxes per drets d'examen.
  
Aquestes taxes es faran efectives, directament o mitjançant transferència, all compte de què és titular l'Institut Municipal de Cultura en l'oficina de la CAM, situada a la plaça de la Glorieta, 1, el codi d'identificació del qual és el 2090 3002 73 5546057655 S'especificarà en el document d'ingrés a quina prova selectiva correspon.
  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon, implicarà l'exclusió de l'aspirant, en la resolució per la qual s'aprove la relació d'aspirants admesos i exclosos.
  
3.4. Exempció de la taxa.
  
Per obtenir dret a exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació), on s'expressarà que l'interessat es troba en situació de desocupació, durant un termini continuat de temps superior a un any i de que no percep cap subsidi ni prestació per desocupació. Si no es pot aportar tal certificació en el moment de presentar la instància, s'ingressarà la taxa, i podrà sol·licitar-se'n la devolució en els 10 dies següents a la fi del termini d'admissió de sol·licituds, mitjançant instància a la qual s'acompanyarà llavors l'esmentada certificació.
  
La no-presentació de l'esmentada certificació, no havent ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
Quarta. Admissió d'aspirants.
  
4.1. Relació d'aspirants.
  
Acabat el termini reglamentari de presentació de sol·licituds, la Presidència de l'Institut Municipal de Cultura farà pública la llista provisional d'aspirants admesos i exclosos, al Butlletí Oficial de la Província d'Alacant i al tauler d'edictes de l'Institut. Es concedirà un termini de 10 dies hàbils per corregir el defecte que haja motivat l'exclusió o per realitzar las al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.
  
4.2. A més de les ja assenyalades, seran causes d'exclusió:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número del DNI
  
Cinquena. Tribunal qualificador
  
La seua composició serà predominantment tècnica, els vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició
  
President: el de l'Institut Municipal de Cultura o membre d'aquest en qui delegue.
  
Vocals:
  
Un representant de l'administració del Consell de la Comunitat Valenciana.
  
Un vocal de la Junta Rectora (regidor de l'Ajuntament).
  
Un vocal de la Junta Rectora (d'entre els cinc vocals nomenats pel Ple de l'Ajuntament, a proposta de la Comissió Municipal de Cultura).
  
El gerent de l'Institut.
  
Un tècnic de l'Ajuntament d'Elx de categoria igual o superior a la plaça convocada.
  
Un tècnic de l'Institut Municipal de Cultura de categoria igual o superior a la plaça convocada.
  
Un representant dels treballadors de categoria igual o superior a la plaça convocada, a proposta de la Representació Sindical.
  
Secretari: el de l'Institut o funcionari en qui delegue.
  
5.2. Suplents
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al Secretari i vocalies d'aquest no delegables.
  
5.3. Designació i publicitat.
  
La designació dels membres del tribunal es farà pública al Butlletí Oficial de la Província d'Alacant i al tauler d'edictes de l'Institut.
  
La publicitat de la seua composició nominal se verificarà almenys un mes ans del començament de la celebració de les proves.
  
5.4. Constitució i actuació
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics
  
Quan la naturalesa de les proves així ho requeresca, podran designar-se assessors especialistes, que col·laboraran amb el tribunal exercint la seua respectiva especialitat tècnica.
  
5.6. Abstencions i recusacions
  
Hauran d'abstenir-se de formar part dels òrgans de selecció de personal, cosa que caldrà notificar a la Presidència:
  
- Els qui en els cinc anys anteriors a la publicació de la convocatòria, haguessen realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix els aspirants podran recusar-los en la forma que preveu l'article 21 de l'esmentada llei.
  
5.7. De l'absència del president.
  
Si una cop constituït el tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor, si n'hi ha i, si no n'hi ha, el vocal de major edat.
  
5.8. Actes.
  
De cada sessió el secretari estendrà una acta, en què es faran constar las qualificacions dels exercicis i també les incidències i les votacions que es produesquen. Las actes, numerades i rubricades, constituiran l'expedient, que reflectirà el procés selectiu dut a terme.
  
Sisena. Començament i desenvolupament de les proves
  
6.1. Actuació dels aspirants
  
L'ordre d'actuació dels aspirants, segons sorteig verificat a l'efecte, per als exercicis que no puguen fer-se conjuntament, s'iniciarà per aquells el primer cognom dels quals comence amb la lletra V.
  
Els aspirants acudiran a les proves proveïts del DNI, perquè, en qualsevol moment de la realització de l'exercici, puga ser comprovada la seua identitat.
  
Els aspirants quedaran decaiguts en el seu dret a prendre part en les proves, si es presenten en els llocs de celebració quan ja es troben iniciades aquelles o per la no-assistència a aquestes, tot i que això es dega a causes justificades. Si es tracta de proves de caràcter individual i successiu, el tribunal podrà apreciar les causes al·legades i admetre l'aspirant, sempre i quan aquestes no hagen acabat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis, es faran públics al Butlletí Oficial de la Província d'Alacant, el dia, hora i local en què hauran de tenir lloc.
  
Al final de cada exercici el tribunal farà saber als opositors el lloc i moment d'iniciació del següent, amb 12 hores, si més no, d'antelació al començament d'aquest, si es tracta del mateix exercici, o de 48 hores si es tracta d'un nou.
  
Entre la conclusió d'un exercici y el començament del successiu, no transcorrerà un període de temps inferior a 72 hores ni superior a 45 dies naturals.
  
Es podran modificar aquests terminis, estant-hi d'acord el tribunal, si la totalitat dels aspirants concurrents prestàs per escrit la seua conformitat.
  
Setena. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 150 preguntes, amb quatre opcions de resposta cadascuna d'elles, de les quals només una serà vàlida, sobre el contingut del conjunt del temari de l'annex I de la convocatòria i sobre les funcions del lloc, annex II, de dificultat adequada a la categoria del lloc.
  
Es penalitzaran les respostes errònies.
  
7.1.2. Segon. Obligatori. Eliminatori i qualificable de 0 a 10 punts.
  
Realització d'un o més supòsits pràctics, relacionats amb les funcions pròpies del lloc de treball, annex II de la convocatòria.
  
7.1.3. Tercer. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià, de nivell elemental.
  
7.2. Minusvalideses
  
Als aspirants amb minusvalideses, que ho sol·liciten en la instància per la que demanen prendre part en la convocatòria, el tribunal els facilitarà les adaptacions possibles de temps i mitjans per a la realització de les proves. A tal fi, indicaran així mateix en la instància el tipus d'adaptacions que necessiten que, en cap dels casos, menyscabaran els nivells de coneixements exigibles per a superar les proves, ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que açò siga possible, haurà de garantir-se l'anonimat dels aspirants.
  
Huitena. Qualificació de les proves selectives
  
8.1. Qualificació.
  
Els membres del tribunal qualificaran els exercicis de l'oposició, amb puntuació de 0 a 10 punts els dos exercicis primers. Seran eliminats els aspirants que no aconseguesquen un mínim de 5 punts en cadascun d'ells. El tercer exercici és obligatori, no eliminatori i qualificable de 0 a 1 punt.
  
Si escau, las qualificacions s'adoptaran sumant les atorgades pels distints membres del tribunal i dividint el total pel nombre d'assistentes d'aquell. S'hi negligiran les dues puntuacions extremes, la major i la menor de les concedides o, si escau, una de les que apareguen repetides com a tals, i això quan disten en més de 2 punts de la més propera.
  
8.2. Publicitat.
  
Les qualificacions de cada exercici es faran públiques al tauler d'anuncis de l'Institut Municipal de Cultura.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat s'acudirà per dirimir-lo a la puntuació més gran obtinguda en cadascun dels exercicis, que s'aplicaran successivament en l'ordre en què hagen sigut realitzats. En un altre cas, es decidirà mitjançant un sorteig.
  
Novena. Relació d'aprovats, presentació de documents i contractació
  
9.1. Relació d'aprovats i contractació.
  
Acabada la qualificació dels aspirants, el tribunal publicarà la relació d'aprovats per ordre de puntuació. Aquests no podran ultrapassar el nombre de places convocades, y elevarà l'esmentada relació a la Presidència de l'Institut, perquè formule la corresponent proposta de nomenament. Remetrà alhora a aquesta autoritat l'acta de l'última sessió, en la qual hauran de figurar, per ordre de qualificació, tots els opositors que havent superat totes les proves, superen el nombre de places convocades.
  
9.2. Presentació de documents
  
Els opositors proposats presentaran al Registre General d'aquest Institut, dins del termini de 20 dies naturals, comptadors a partir de la publicació de la llista d'aprovats, els documents acreditatius de les condicions que per tal de prendre part en l'oposició s'exigeixen en la base segona i que són:
  
9.2.1. Els aspirants que tinguen la nacionalitat espanyola, fotocòpia del document nacional d'identitat, acompanyada de l'original per a la seua compulsa. La resta de nacionals d'altres països hauran de presentar fotocòpia, acompanyada de l'original per a la seua compulsa, del document que n'acredite la nacionalitat.
  
9.2.2. Còpia autentificada (o fotocòpia que haurà de presentar-se acompanyada de l'original per a la seua compulsa), del títol universitari de grau mitjà, com a mínim. Si aquests documents s'expedeixen després de la data en què acabe el termini d'admissió d'instàncies, hauran de justificar el moment en què conclogueren els seus estudis.
  
9.2.3. Certificat acreditatiu de no patir cap malaltia ni defecte físic ni psíquic que impedesca el norma exercici de la funció, expedit pel Gabinet Mèdic d'Empresa, que sotmetrà l'aspirant a totes les proves de determinació que considere convenients.
  
9.2.4. Certificat de no trobar-se inhabilitat penalment per a l'exercici de funcions públiques.
  
9.2.5. Declaració jurada de no haver sigut separat, mitjançant expedient disciplinari, de qualsevol administració o ocupació pública.
  
9.2.6. Declaració de compatibilitat i de no percepció d'havers passius.
  
9.3. Pèrdua del dret a la contractació.
  
L'aspirant que dins del termini assenyalat i llevat de causes de força major, no presente la documentació o, presentant-la, aquesta no reuneix els requisits exigits o incorregués en falsedat, no podrà ser contractat i quedaran anul·lades totes les seues actuacions, sense perjuí de la responsabilitat en què pogués haver incorregut per falsedat en la instància.
  
9.4. Formalització del contracte.
  
Una vegada realitzats els tràmits anteriors, els aspirants seran objecte de contractació laboral ordinària per temps indefinit. Hauran de formalitzar el corresponent document en el termini de 20 dies hàbils, comptador a partir de l'endemà de la completa presentació de la documentació acreditativa de les condicions de la base segona. Si no subscriu el contracte en el termini assenyalat, l'aspirant serà declarat decaigut en el dret a ocupar la plaça.
  
Deu. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició, en tot allò no previst en aquestes bases.
  
Onze. Facultat de la Presidència
  
El president, degudament facultat a tal fi, adoptarà les resolucions pertinents respecte a l'admissió d'aspirants, publicació d'anuncis i altres tràmits que escaiguen.
  
Dotze. Impugnació de la convocatòria
  
La convocatòria, les seues bases i tots els actes administratius que es deriven d'ella i de les actuacions del tribunal, podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administració Públiques i del Procediment Administratiu Comú (modificada per Llei 4/1999, de 13 de gener).
  
Tretze. Legislació aplicable
  
En tot allò no previst en les presents bases, s'aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració de l'Estat; Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les administracions locals; Decret 33/1999, de 9 de març, del Govern Valencià; i altres disposicions normatives que resulten d'aplicació.
  
ANNEX I
  
Programa de temes de l'oposició per a cobrir en propietat una plaça de documentalista.
  
Grup I. Matèries comunes
  
Tema 1. L'estat. Concepte. Elements. Formes d'estat. La divisió de poders. Relacions entre els poders de l'estat.
  
Tema 2. La Constitució Espanyola de 1978. Principis generals. Drets i deures fonamentals dels espanyols.
  
Tema 3. Organització territorial de l'estat. Els Estatuts d'Autonomia: llur significat. Especial referència a l'Estatut de Autonomia de la Comunitat Valenciana.
  
Tema 4. Sotmetiment de l'administració a la llei i al dret. Fonts del dret públic. La llei: les seues classes.
  
Tema 5. L'acte administratiu. Concepte. Elements.
  
Tema 6. Principis generales del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10. La responsabilitat de l'administració pública.
  
Tema 11. El municipi. El terme municipal. Organització municipal. Competències.
  
Tema 12. Hisendes locals: Classificació dels ingressos. Ordenances fiscals.
  
Grup II. Matèries específiques
  
Documentació
  
Tema 1. La documentació: concepte general, objectius i funcions. Evolució històrica.
  
Tema 2. Las institucions documentals: concepte, tipologia. El concepte d'unitat informativa i documental.
  
Tema 3. Els centres de documentació: direcció, administració i gestió. Gestió administrativa i pressupostària dels centres de documentació en les administracions públiques.
  
Tema 4. El màrqueting en l'àmbit documental. Planificació i avaluació de les activades de màrqueting.
  
Tema 5. Informació institucional. Gestió d'informació en les organitzacions. Identitat corporativa.
  
Tema 6. El document: concepte i classes. El document textual. El document electrònic.
  
Tema 7. El procés documental: concepte y fases.
  
Tema 8. Selecció i adquisició de documents. Les fonts d'informació.
  
Tema 9. Anàlisi documental: aspectes teòrics i tècnics.
  
Tema 10. Anàlisi documental de contingut: Resum. Indització.
  
Tema 11. Els llenguatges documentals. Classificacions i encapçalaments de matèries.
  
Tema 12. Els tesaurus: definició, estructura, tipologia i elaboració.
  
Tema 13. La recuperació de la informació. Tècniques avançades.
  
Tema 14. La difusió de la informació. La difusió selectiva de la informació. El producte informatiu.
  
Tema 15. La documentació europea. Institucions, principals polítiques comunitàries, publicacions i bases de dades.
  
Tema 16. La indústria de la informació: productors, distribuïdors i xarxes de transmissió.
  
Tema 17. Tecnologies de la informació. Aplicació en centres d'informació i documentació.
  
Tema 18. Els usuaris de la informació. Estudi i avaluació dels recursos d'informació.
  
Tema 19. Tipologia de biblioteques. La biblioteca pública, la seua evolució històrica i situació actual.
  
Tema 20. La gestió bibliotecària.
  
Tema 21. Procés tècnic. Normalització bibliogràfica. Control d'autoritats.
  
Tema 22. Desenvolupament i avaluació de col·leccions.
  
Tema 23. Els servicis bibliotecaris. El servici de informació i referència.
  
Tema 24. La cooperació bibliotecària internacional i nacional.
  
Tema 25. Instruments de control de publicacions: ISBN, SIN, DL, NIPO, Copyright. Fonts d'informació
  
Tema 26. Les obres de referència de informació primària.
  
Tema 27. Les obres de referència de informació secundària.
  
Tema 28. Les fonts de informació de documents especials.
  
Tema 29. La literatura grisa: concepte i tipologia. Control bibliogràfic i instruments per a la seu recuperació
  
Tema 30. Fonts d'informació electrònica. Fonts en CD-ROM i DVD. Fonts en línia. Fonts sobre Elx
  
Tema 31. L'Arxiu Històric Municipal. Organització. Sèries. Elements descriptius.
  
Tema 32. La Xarxa de Biblioteques Públiques Municipals d'Elx.
  
Tema 33. Els museus d'Elx. Organització.
  
Tema 34. Bibliografia il·licitana sobre Literatura.
  
Tema 35. Bibliografia il·licitana sobre Geografia i Història.
  
Tema 36. Principals manifestacions artístiques il·licitanes. La festa. Fonts i bibliografia.
  
Tema 37. Principals publicacions periòdiques il·licitanes.
  
Tema 38. Els arxius parroquials d'Elx. Fonts i bibliografia.
  
Tema 39. Documentació il·licitana en arxius espanyols. Fonts i bibliografia.
  
Tema 40. Evolució històrica de la ciutat d'Elx. Fonts i bibliografia.
  
Tecnologies de la informació
  
Tema 41. Les xarxes d'ordinadors. Xarxes d'àrea local: conceptes, funcionament i tipologia. Xarxes d'àrea àmplia.
  
Tema 42. La gestió electrònica de documents. Tecnologies per a la gestió de documents. Digitalització.
  
Tema 43. Internet: història, tecnologies, aplicacions i nous reptes. Intranet.
  
Tema 44. Les xarxes com a font d'informació.
  
Tema 45. Gestió i disseny de servicis documentals a través d'Internet.
  
Tema 46. Mètodes de recuperació de la informació en Internet.
  
Funcionament i característiques principals.
  
Tema 47. Planificació de Sistemes d'Informació.
  
Salut laboral
  
Tema 48. Introducció general als estudis sobre seguretat i salut laboral. Aproximació al contingut mínim de les funcions de nivell bàsic.
  
ANNEX II
  
Funcions essencials del lloc de documentalista
  
Funcions bàsiques:
  
Coordinació, supervisió i tractament de la documentació històrica i cultural del municipi, la custòdia de la qual siga responsabilitat de l'Institut Municipal de Cultura.
  
Tasques més significatives:
  
1. Planificació i avaluació dels sistemes d'informació i documentació necessaris per a dur a terme les funcions bàsiques.
  
2. Maneig i coneixement de les diferents bases de dades existents.
  
3. Coordinació amb els tècnic/as dels museus d'Elx i, si escau, amb l'arxiver municipal, així com amb els/les tècnics/ques d'altres administracions.
  
4. Gestió de les estadístiques, elaboració de estudis i memòries per a la difusió del servici.
  
5. Col·laboració i control de la posada a disposició del material a docents i investigadors.
  
6. Gestió dels processos tècnics, descripció, catalogació i organització de documents físics i digitals.
  
7. Control de l'inventari de fons documentals.
  
8. Emissió d'informes de la seua competència.